Document ID: 31995R1518

31995R1518
L 147/55
JURNALUL OFÍCIAL AL UNIUNII EUROPENE
REGULAMENTUL (CE) NR. 1518/95 AL COMISIEI
din 29 iunie 1995
de stabilire a normelor de aplicare a Regulamentelor (CEE) nr. 1418/76 și (CEE) nr. 1766/92 cu privire la sistemul de import și export al produselor prelucrate din cereale și orez și de modificare a Regulamentului (CE) nr. 1162/95 de stabilire a modalităților speciale de aplicare a sistemului licențelor de import și export pentru cereale și orez
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), modificat ultima dată de Actul de aderare a Austriei, Finlandei și Suediei și de Regulamentul (CE) nr. 3290/94 (2), în special articolul 10 alineatul (4), articolul 11 alineatul (4), articolul 13 alineatul (11) și articolul 16 alineatul (2),
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței în sectorul orezului (3), modificat ultima dată de Actul de aderare a Austriei, Finlandei și Suediei și de Regulamentul (CE) nr. 3290/94, în special articolul 12 alineatul (4), articolul 13 alineatul (4), articolul 14 alineatul (16) și articolul 17 alineatul (11),
întrucât punerea în aplicare a Acordului privind agricultura stabilit în cadrul Rundei Uruguay implică modificări majore ale sistemului de import și export și întrucât, prin urmare, trebuie stabilite modalitățile de aplicare a sistemului de drepturi de import și restituiri aplicabil în comerțul cu țări terțe cu produse prelucrate din cereale și orez, excluzând furajele combinate, pentru care s-au instituit reguli speciale;
întrucât obiectul restituirii ar trebui să fie acoperirea diferenței dintre prețurile produselor în cadrul Comunității și prețurile de pe piața mondială; întrucât, în acest scop, ar trebui stabilite criterii pentru determinarea restituirii în special prin referire la prețurile produselor de bază din cadrul și din afara Comunității și la debușeurile și condițiile pentru vânzarea produselor prelucrate pe piața mondială;
întrucât Regulamentul (CEE) nr. 1620/93 (4) al Comisiei urmează a fi abrogat la 1 iulie 1995 și întrucât, prin urmare, prezentul regulament ar trebui să cuprindă dispozițiile acestuia, ajustându-le la condițiile actuale de piață și la punerea în aplicare a acordurilor încheiate în cadrul negocierilor comerciale multilaterale ale Rundei Uruguay;
întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
(1) În sensul prezentului regulament, „produse prelucrate” înseamnă produsele sau grupele de produse enumerate:
(a)
în anexa A la Regulamentul (CEE) nr. 1766/92, excepție făcând produsele care se încadrează la codul NC ex. 2309;
(b)
în articolul 1 alineatul (1) litera (c) din Regulamentul (CEE) nr. 1418/76.
(2) În sensul prezentului regulament, „produse de bază” înseamnă cerealele enumerate în articolul 1 literele (a) și (b) din Regulamentul (CEE) nr. 1766/92 și brizura de orez.
TITLUL I
Restituiri
Articolul 2
(1) Restituirea ce poate fi acordată pentru produsele prelucrate se stabilește cu trimitere specială la:
(a)
circulația prețurilor pentru produsele de bază în cadrul Comunității, comparate cu prețurile de pe piața mondială;
(b)
cantitățile produselor de bază necesare fabricării produsului în cauză și, unde este cazul, caracterul interschimbabil al acestora;
(c)
posibila cumulare a restituirilor aplicabile la diverse produse obținute din unul și același proces și din unul și același produs de bază;
(d)
piețele de desfacere și condițiile de vânzare a produselor prelucrate pe piața mondială.
(2) Restituirile se stabilesc cel puțin o dată pe lună.
Articolul 3
(1) Restituirea se ajustează în conformitate cu articolul 12 din Regulamentul (CE) nr. 1162/95 (5) al Comisiei. Ajustarea se efectuează prin mărirea sau diminuarea restituirii cu valoarea rezultată din fiecare ajustare prevăzută în alineatele (1) și (2) din articolul 12 din Regulamentul (CE) nr. 1162/95, pe tonă de produs de bază, multiplicată cu coeficientul specificat în coloana 4 din anexa I pentru produsul prelucrat în cauză.
(2) În sensul articolul 13 alineatul (8) din Regulamentul (CEE) nr. 1766/92, valoarea zero nu se consideră restituire, în consecință ajustarea prevăzută în articolul 12 alineatul (3) din Regulamentul (CE) nr. 1162/95 nu se aplică.
Articolul 4
(1) Statele membre informează Comisia, în fiecare zi înainte de ora 15:00 (ora de la Bruxelles), cu privire la cantitățile pentru care s-au solicitat licențe de export.
(2) În cazul produselor prelucrate din cereale și orez care nu sunt menționate în articolul 7 alineatul (3) din Regulamentul (CE) nr. 1162/95, statele membre informează Comisia, până in ziua de miercuri a fiecărei săptămâni pentru săptămâna precedentă și pentru fiecare cod de produs conform definiției din anexa la Regulamentul (CEE) nr. 3846/87 (6) al Comisiei, cu privire la cantitățile pentru care s-au eliberat licențe, împărțite în produse exportate cu restituire și produse exportate fără restituire.
TITLUL II
Clauză de penurie
Dispoziții generale
Articolul 5
(1) Atunci când, pentru unul sau mai multe produse, sunt îndeplinite condițiile prevăzute în articolul 16 din Regulamentul (CEE) nr. 1766/92 și articolul 17 din Regulamentul (CEE) nr. 1418/76, Comisia poate lua următoarele măsuri:
(a)
aplicarea unei taxe de export. Această taxă trebuie stabilită de Comisie o dată pe săptămână. Ea poate varia în funcție de destinație;
(b)
suspendarea totală sau parțială a eliberării licențelor de export;
(c)
refuzul total sau parțial al cererilor de licențe de export aflate în lucru.
(2) Taxa de export prevăzută în alineatul (1) litera (a) se aplică începând cu ziua în care sunt finalizate formalitățile vamale.
Cu toate acestea, la cererea solicitantului, depusă în același timp cu cererea de licență, pentru o operațiune de export care urmează să fie desfășurată pe perioada de valabilitate a licenței se aplică taxa de export aplicabilă în ziua prezentării cererii de licență.
(3) Comisia notifică statele membre cu privire la decizia luată și o publică.
Articolul 6
Metodele folosite pentru determinarea conținutului de cenușă, a conținutului de grăsimi și a conținutului de amidon, procedeul de denaturare și orice altă metodă de analiză necesară aplicării prezentului regulament cu privire la sistemul de import și export se determină, dacă este necesar, în conformitate cu procedura stabilită în articolul 23 din Regulamentul (CEE) nr. 1766/92 și articolul 27 din Regulamentul (CEE) nr. 1418/76.
Articolul 7
În articolul 7 alineatul (3) din Regulamentul (CE) nr. 1162/95, codul NC 1104 22 99 se inserează după codul NC 1104 21 50.
Articolul 8
Regulamentul (CEE) nr. 1620/93 se abrogă începând cu 1 iulie 1995. Cu toate acestea, regulamentul continuă să se aplice pentru licențele de import eliberate înainte de 1 iulie 1995.
Articolul 9
Prezentul regulament intră în vigoare la data publicării în Jurnalul Oficial al Comunităților Europene.
Se aplică pentru licențele eliberate după 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 iunie 1995.

Labels: 12
2
3
17